stanford-oval/wikipedia huggingface dataset:
Clarence Parker

Clarence Parker
Clarence ”Ace” Parker (17. toukokuuta 1912 Portsmouth, Virginia – 6. marraskuuta 2013) oli yhdysvaltalainen amerikkalaisen jalkapallon pelaaja ja baseballpelaaja. Hän pelasi mm. Brooklyn Dodgersissa (1937–1941) ja pääsi College Football Hall of Fameen vuonna 1955 sekä Pro Football Hall of Fameen vuonna 1972. Parkerin Major League Baseball -joukkueena oli kaudella 1936–1937 Philadelphia Athletics. Peliuransa jälkeen hän valmensi.
Aiheesta muualla

Ace Parker Baseball-Reference.comissa (englanniksi)
Parker Pro Football Hall of Famessa (Arkistoitu – Internet Archive) (englanniksi)
Clarence Johnson

Clarence L. "Kelly" Johnson varhaisen U-2 sotilastiedustelukoneen version äärellä.
Clarence Leonard "Kelly" Johnson (27. helmikuuta 1910 – 21. joulukuuta 1990) oli yhdysvaltalainen Lockheedin lentokonesuunnittelija. Hän johti Skunk Works-osastoa, joka suunnitteli ja valmisti huippusalaisia tiedustelulentokoneita Yhdysvaltain ilmavoimille. Useilla hänen suunnittelemistaan koneista rikottiin aiempia huippunopeus- ja lentokorkeusennätyksiä.
Merkittävimpiä hänen suunnittelemiaan lentokoneita ovat olleet P-38 Lightning, P-80 Shooting Star , F-104 Starfighter, Lockheed U-2 sekä SR-71 Blackbird, joita kaikkia on käytetty tiedustelukäyttöön, sekä ne kaikki ovat kyenneet saavuttamaan merkittävän suuren lakikorkeuden (P-38: 13 100 m, P/F-80: 14 000 m - muut enemmän kuin 20 km, yli 25 km ja jopa lähes 30 km). Näitä koneita on käytetty myös NASA:lla yläilmakehään ja avaruuteen liittyneissä tutkimuksissa.
Clarence Johnson ja Gary Powers.
Aiheesta muualla

http://www.airspacemag.com/history-of-flight/head-skunk-5960121/?no-ist
http://www.lockheedmartin.com/us/100years/stories/johnson.html
http://www.britannica.com/EBchecked/topic/305355/Kelly-Johnson
http://www.stqry.com/v/The-Clarence-%22Kelly%22-Johnson-Collection/i_9d88f4ac1bba8c6a0d9d2934774067cf
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista.
Käännös suomeksi
Christopher Stevens

Christopher Stevens
Christopher Stevens (1. huhtikuuta 1960 – 11. syyskuuta 2012) oli Yhdysvaltain Libyan-suurlähettiläs. Hänet nimitettiin tehtävään toukokuussa 2012, joskin hän oli edustanut maataan Libyassa jo Yhdysvaltain luotua suhteet siirtymäajan kansalliseen neuvostoon 2011. Stevens kuoli Yhdysvaltain Bengasin-konsulaattiin kohdistuneessa iskussa, jossa surmansa sai myös kolme hänen maanmiestään. Väkivallan syyksi uskottiin aluksi reaktiota islamia loukkaavaksi pidettyyn yhdysvaltalaiseen YouTube-videoon Innocence of Muslims. Myöhemmin isku paljastui kuitenkin islamistien suunnittelemaksi terroristi-iskuksi.
Carcass
Jäsenet > Nykyiset jäsenet

Jeff Walker - laulu, basso (1986-1995, 2007-)
Bill Steer - soolokitara, laulu (1985-1995, 2007-)
Daniel Wilding - rummut (2012-)
Ben Ash - kitara (2013-)
Huom: Yhtye oli tauolla 1996-2007
Jäsenet > Entiset jäsenet

Sanjiv - laulu (1985-1986)
Ken Owen - rummut, studiolaulu (1985-1995)
Mike Hickey - soolokitara (1993-1995)
Carlo Regadas - soolokitara (1995)
Michael Amott - soolokitara (1990-1993, 2007-2012)
Daniel Erlandsson - rummut (2007-2012)
Diskografia > Studioalbumit

Reek of Putrefaction (1988,  Earache Records)
Symphonies of Sickness (1989,  Earache Records)
Necroticism: Descanting the Insalubrious (1991,  Earache Records)
Heartwork (1993,  Earache Records)
Swansong (1996,  Earache Records)
Surgical Steel (2013,  Nuclear Blast)
Torn Arteries (2021,  Nuclear Blast)
Diskografia > Kokoelma-albumit

Wake up and Smell the... Carcass (1996,  Earache Records)
Best of Carcass (1998,  Toy's Factory, julkaistu vain Japanissa)
Requiems of Revulsion: A Tribute to Carcass (2001,  Necropolis Records)
Choice Cuts (2004,  Earache Records)
Diskografia > EP:t

Pathologic (1989,  Earache Records)
The Peel Sessions (1989,  Strange Fruit)
Live at St. George's Hall (1990,  Distorted Harmony)
Tools of the Trade (1992,  Earache Records)
Gods of Grind (1992,  Earache Records, split-albumi Entombedin, Cathedralin ja Confessorin kanssa)
The Heartwork EP (1993,  Earache Records)
Surgical Remission/Surplus Steel (2014)
Diskografia > Demot

Flesh Ripping Sonic Torment (1987,  omakustanne)
Symphonies of Sickness (1988,  omakustanne)
Pre-Heartwork Parr Street Demos (1993,  omakustanne)
Diskografia > Videografia

Wake up and Smell the... Carcass (1996,  Earache Records)
Aiheesta muualla

Anus.comin Carcass-sivu (Arkistoitu – Internet Archive)
Earache Recordsin kirjoittama biografia (Arkistoitu – Internet Archive)
Dana Haidar Touran

| Mitalit> Maa:  Jordania.Naisten taekwondo.MM-kilpailut  | Mitalit> Maa:  Jordania.Naisten taekwondo.MM-kilpailut  | Mitalit> Maa:  Jordania.Naisten taekwondo.MM-kilpailut  | Maa:  Jordania> Naisten taekwondo. |
| --- | --- | --- | --- |
|  Hopeaa | Puebla 2013 | 49 kg |  |
| Aasian kisat  | Aasian kisat  | Aasian kisat  |  |
|  Hopeaa | Kanton 2010 | 46 kg |  |
| Aasian-mestaruuskilpailut  | Aasian-mestaruuskilpailut  | Aasian-mestaruuskilpailut  |  |
|  Hopeaa | Taškent 2014 | 49 kg |  |
|  Pronssia | Astana 2010 | 46 kg |  |
Dana Haidar Touran (s. 30. tammikuuta 1993) on jordanialainen taekwondon MM-mitalisti.
Touran saavutti MM-hopeaa 49 kg:n painoluokassa Pueblassa 2013. Välierässä hän kukisti Kroatian Lucija Zaninovićin pistein 6−3. Loppuottelussa hän hävisi thaimaalaiselle Chanatip Sonkhamille 0−13. Hän karsiutui MM-kisojen puolivälierissä 49-kiloisissa 2015.
Touran saavutti Aasian kisoissa hopeaa 46 kg:n sarjassa Kantonissa 2010. Aasian-mestaruuskilpailuissa hän sai 49-kiloisissa hopeaa 2014 ja 46-kiloisissa pronssia 2010.
Touran saavutti 2010 hopeaa 49 kg:n painoluokassa sekä nuorten olympialaisissa että nuorten MM-kilpailuissa. Nuorten Aasian-mestaruuskilpailuissa hän sai 42-kiloisissa kultaa 2007 ja 46-kiloisissa hopeaa 2009.
Ben Harper

| Ben Harper |
| --- | --- |
 Ben Harper vuonna 2008.
Henkilötiedot
Syntynyt: 28. lokakuuta 1969 (ikä 54) Pomona, Kalifornia, Yhdysvallat
Ammatti:  Laulaja-lauluntekijä
Muut tiedot
Aktiivisena:  1994–
Aiheesta muualla
Kotisivu
Ben Charles Harper (s. 28. lokakuuta 1969 Pomona, Kalifornia) on yhdysvaltalainen laulaja-lauluntekijä, muusikko ja multi-instrumentalisti, joka on palkittu kolmesti Grammy-palkinnolla. Harperin musiikkia luonnehditaan omintakeiseksi yhdistelmäksi populaarimusiikin ja juurimusiikin eri tyylejä kuten rockia, bluesia, folkia, soulia, R&B:ta ja reggaeta. Harper tunnetaan erityisesti taiturimaisesta slide-kitaransoitosta ja energisistä live-esiintymisistä, sekä yhteiskunnallisesta kantaaottavuudestaan ja aktivismistaan.
Ura

Harper oppi omatoimisesti soittamaan kitaraa ja esiintyi ensimmäisen kerran 12-vuotiaana. Alkuaikoina hänen soittamiseen teki suurimman vaikutuksen Blind Willie Johnsonin albumien kuunteleminen. Myöhemmin Harper alkoi saamaan kitaransoiton opetusta bluesmuusikko Taj Mahalilta, joka oli hänen isänsä tuttava. Esiinnyttyään säännöllisesti Los Angelesin alueella, Harper sai vuonna 1992 levytyssopimuksen Virgin Recordsin kanssa. Kaksi vuotta myöhemmin hän julkaisi esikoisalbuminsa Welcome to the Cruel World, joka sai positiivisen vastaanoton. Albumi on ajan saatossa myynyt kultaa Yhdysvalloissa, Kanadassa ja Australiassa, sekä platinaa Ranskassa.
Vuonna 1995 julkaistua toista studioalbumiaan Fight for Your Mind seuranneella kiertueella Harper kasasi ympärilleen yhtyeen, josta muodostui Harperin pitkäaikainen taustayhtye ja joka myöhemmin sai nimen The Innocent Criminals. Fight for Your Mind sisältää esikoisalbumia vahvemmin kantaaottavia sanoituksia, jotka kuvaavat mm. Harperin kasvuympäristössään kohtaamia rodullisia ennakkoluuloja. Albumista Harper sai ensimmäisen kultalevynsä.
Vuoden 1997 The Will to Live on ensimmäinen albumijulkaisu jolla The Innocent Criminals soitti. Harperin musiikki alkoi saada yhä enemmän soittoaikaa radioasemilla. Seuraava albumi, vuoden 1999 Burn to Shine oli Harperin lopullinen läpimurto. Albumi oli 22 viikon ajan Yhdysvaltain myydyimpien albumien Billboard 200 -listalla, ja julkaisun jälkeen Harper teki kaksi ensimmäistä maailmankiertuettaan.
Harperin ura jatkui menestyksekkäästi seuraavilla soolona,The Innocent Criminalsin tai muodostamansa Relentless7 -yhtyeen kanssa julkaistuilla albumeilla Diamonds on the Inside (2003), Both Sides of the Gun (2006), Lifeline (2007), What Lies for Dark Times (2009), Give Till It's Gone (2011) sekä Call It What It Is (2016), jotka kaikki nousivat Billboard 200 -listan kahdenkymmenen eniten myyneen albumin joukkoon. Paras sijoitus oli Both Sides of the Gun -albumilla, joka nousi ilmestymisviikollaan listan sijalle 7.
Vuonna 2020 Harper julkaisi pelkkiä instrumentaaleja sisältävän albumin Winter is For Lovers, jonka kappaleet ovat nimetty kaupunkien ja paikkojen mukaan. Vuoden 2022 heinäkuussa ilmestyi Harperin yhteisjulkaisut mukaanluettuna seitsemästoista studioalbumi Bloodline Maintenance, jolla Harper soitti itse valtaosan soittimista.
Yhteisjulkaisuina Harperilta on ilmestynyt albumeja The Blind Boys of Alabaman, Charlie Musselwhiten sekä Ellen Harperin kanssa.
Tunnustukset

Harper on saanut Grammy-palkinnon kolmesti: vuonna 2005 parhaasta pop-instrumentaaliesityksestä kappaleella ”11th Commandment” ja parhaasta soul gospel -albumista The Blind Boys of Alabaman kanssa julkaistulla albumilla There Will be a Light, sekä vuonna 2014 parhaasta blues-albumista Charlie Musselwhiten kanssa julkaistulla albumilla Get Up!. Grammy-ehdokkuuksia Harperilla on kaikkiaan seitsemän.
Yksityiselämä

Harper oli vuosina 2005–2013 naimisissa näyttelijä Laura Dernin kanssa, ja heillä on kaksi yhteistä lasta.
Diskografia > Studioalbumit

Welcome to the Cruel World (1994)
Fight for Your Mind (1995)
The Will to Live (1997)
Burn to Shine (with The Innocent Criminals) (1999)
Diamonds on the Inside (2003)
There Will Be a Light (with The Blind Boys of Alabama) (2004)
Both Sides of the Gun (2006)
Lifeline (with The Innocent Criminals) (2007)
White Lies for Dark Times (with Relentless7) (2009)
Give Till It's Gone (2011)
Get Up! (with Charlie Musselwhite) (2013)
Childhood Home (with Ellen Harper) (2014)
Call It What It Is (with The Innocent Criminals) (2016)
No Mercy in This Land (with Charlie Musselwhite) (2018)
Winter Is for Lovers (2020)
Bloodline Maintenance (2022)
Diskografia > Live-albumit

Live from Mars (with The Innocent Criminals) (2001)
Live at the Apollo (with The Blind Boys of Alabama) (2005)
Live at Twist & Shout (with The Innocent Criminals) (2007)
Live from the Montreal International Jazz Festival (with Relentless7) (2010)
Live from the Granada Theater: Dallas, Texas September 10, 2013 (with Charlie Musselwhite) (2013)
CJ Fish

| CJ Fish Country Joe and the Fish |
| --- | --- | --- |

Studioalbumin tiedot
 Äänitetty : tammikuu 1970, The Record Plant, Los Angeles
 Julkaistu: toukokuu 1970
 Formaatti: LP
 Tuottaja(t): Tom Wilson
 Tyylilaji: psykedeelinen rock, Folk-rock
 Kesto: 39.49
 Levy-yhtiö: Vanguard
Country Joe and the Fishin muut julkaisut
| Here We Are Again 1969 | CJ Fish 1970 | Reunion 1977 |
CJ Fish on yhdysvaltalaisen rockyhtye Country Joe and the Fishin viides albumi vuodelta 1970.
Kappaleet

Kappaleet on kirjoittanut Joe McDonald ellei toisin mainita.
Kappaleet > A-puoli

Sing Sing Sing – 3.01 (säv. Barry Melton)
She's a Bird – 4.33
Mara – 2.57
Hang On – 4.08
The Baby Song – 2.50
Hey Bobby – 2.06
Kappaleet > B-puoli

Silver and Gold – 2.47
Rockin' Round the World – 4.54
The Love Machine – 5.48 (säv. Melton)
The Return of Sweet Lorraine – 3.46
Hand of Man – 2.50
Original Vinyl julkaistu: Vanguard VSD.6555 (toukokuu 1970)
Original CD julkaistu: Vanguard 6555-2 (10. toukokuuta 1994)
Kokoonpano

Country Joe McDonald – laulu, kitara
Barry Melton – laulu, kitara
Greg Dewey – rummut
Doug Metzner – basso
Mark Kapner – kosketinsoittimet
Peter Albin – kitara
Arviot

Allmusic:
Aiheesta muualla

CJ Fish discogs.com -sivustolla
Chrono Crusade

| Chrono Crusade |
| --- | --- |
クロノ クルセイド   ('Chrono crusade')
Genre: toiminta-seikkailu, draama, romantiikka 
Manga
Tekijä: Daisuke Moriyama (tarina/piirrokset)
Julkaisija:  Kadokawa Shoten
Sarjajulkaisulehti:  Comic Dragon, Dragon Age
Ensimmäinen painatus: marraskuu 1998 – kesäkuu 2004
Kirjojen lukumäärä: 8 
TV-anime
Ohjaaja: Yū Kō
Studio: Gonzo
Lähetyskanavat: Fuji Television
Alkuperäinen lähetyskierros: 24.11.2003 – 10.6.2004
Jaksojen määrä: 24 
Chrono Crusade (クロノ クルセイド) on japanilainen mangasarja, jonka on käsikirjoittanut ja piirtänyt Daisuke Moriyama. Chrono Crusade julkaistiin alun perin Kadokawa Shotenin Dragon Magazinessa marraskuusta 1998 kesäkuuhun 2004. Sarjan pohjalta on tehty myös 24-osainen anime, jota näytettiin vuosina 2003-2004 Fuji-TV:llä.
Chrono Crusade sijoittuu 1920-luvun Yhdysvaltoihin, ja se seuraa Rosette Christopheria sekä tämän demoniapulaista Chronoa. Magdalena järjestön jäseninä he matkustavat ympäri maata tuhoten demoneita, jotka uhkaavat yhteiskuntaa. Samaan aikaan Rosette etsii vuosia sitten kadonnutta veljeään Joshuaa.
Aiheesta muualla

Virallinen Fuji TVn Chrono Crusade internetsivu (japaniksi) fujitv.co.jp.
Anime News Netork: Chrono Crusade (manga) animenewsnetwork.com.
Anime News Netork: Chrono Crusade (anime) animenewsnetwork.com.
Petteri Uusitalo: Nunnia ja konnia (Arkistoitu – Internet Archive). Anime-lehti.
Blender (ohjelmisto)

| Blender |
| --- | --- |

 Blender 2.70
Kehittäjä:  The Blender Foundation
Kehityshistoria
Ensijulkaisu:  1995
Vakaa versio:  4.2.0 (16. heinäkuuta 2024)
Kehitystilanne:  aktiivinen
Tiedot
Ohjelmistotyyppi:  kolmiulotteinen mallinnus
Alusta:  alustariippumaton
Ohjelmointikielet:  C C++ Python
Lisenssi:  GPLv2 tai uudempi
Aiheesta muualla
Verkkosivusto
Versiohallinta
Blender on kolmiulotteisen mallinnuksen ohjelmisto. Blender on GPL-lisenssin alla julkaistu avoimen lähdekoodin ohjelmisto.
Historia

Alun pitäen ohjelma kehitettiin Hollannissa NEO-GEO-nimisen mainostoimiston sisäiseen käyttöön IRIX-käyttöjärjestelmälle, ja myöhemmin siitä julkaistiin versio Linuxille ja FreeBSD:lle. Toimiston lopetettua toimintansa ohjelmaa kehittämään muodostettiin yritys nimeltä Not a Number, joka kehitti sitä eteenpäin ja teki siitä myös versiot Windowsille ja OS X:lle. Kaiken tämän ajan Blenderiä levitettiin freewarena ilman lähdekoodia. NaN meni kuitenkin konkurssiin vuonna 2002. Blenderin pääkehittäjä Ton Roosendaal järjesti kampanjan, joka keräsi nopeasti lahjoittajilta 100 000 euroa ohjelman lähdekoodin ostamiseksi, ja ohjelma lisensoitiin uudelleen GPL-lisenssin alle. Nykyisin Blenderiä kehittää Blender Foundation -niminen säätiö. Kirjoitusoikeuksia on noin 50 kehittäjällä.
Kun ohjelman lähdekoodi julkaistiin vuonna 2002, se oli kaksoislisensoitua Blender License- ja GNU GPL -lisensseillä, mutta vuonna 2005 Blender License on peruttu.
Blender 4.0 julkaistiin 14. marraskuuta 2023.
Toiminta ja ominaisuudet

Blenderillä on maine vaikeakäyttöisenä ohjelmana, mutta sen käyttöliittymää on loogistettu ja helpotettu huomattavasti ajan myötä, ja työ jatkuu Blender 2.7:n kehitystyön puitteissa. Aiemmin suurin osa toiminnoista vaati näppäinoikoteiden opettelun mutta nykyisin useimmat toiminnot ovat myös valikoissa. Lisäksi ohjelma sisältää mahdollisuuden hakea toimintoa nimen avulla.
Blenderiä käytetään pääasiassa eri toimintatiloissa. Pääasialliset toimintatilat ovat esinetila (object mode) ja muokkaustila (edit mode), joiden välillä vaihdetaan Tab-näppäimellä. Muita tiloja on esimerkiksi sculpt mode (veistäminen) ja vertex paint. Esinetilassa muokataan muun muassa esineen sijaintia ja asentoa, muokkaustilassa voidaan taas muokata esineen muotoa (esimerkiksi polygonimallien tapauksessa eri nurkkapisteiden sijainteja).
Toinen Blenderin tärkeä ominaisuus on työtilan jako. Työtila jaetaan osiin; esimerkiksi alussa nähdään 3D-näkymä ja muokkaustyökalulaatikko, mutta nämä ovat vain näkymiä muiden joukossa; ne voidaan yhdistää, jakaa uudelleen, ja niiden tyyppiä voi vaihtaa. Kaikkia näkymiä muokataan samoilla komennoilla, mistä johtuu esimerkiksi erikoinen ominaisuus, että työkalulaatikkoa voi zoomata ja panoroida.
Blender tukee erilaisia tyypillisiä 3D-esineitä, kuten polygonimalleja, kaaria ja NURBS-pintoja.
Blenderissä on myös 3D-mallien animointia varten erittäin laajamittaiset työkalut. Lisäksi siinä on sisäänrakennettuna tuki Python-ohjelmointikielellä tehdyille skripteille, ja sisäänrakennettu pelimoottori, jossa on myös tuki kattavalle fysiikkamallinnukselle.
Ohjelmassa on tuki Open Shading Language (OSL) -kielelle.
Blenderissä on kaksi omaa sisäänrakennettua renderöintityökalua, alusta asti mukana ollut sisäinen renderöijä (engl. ”The Blender Internal Render Engine”) ja versiossa 2.62 lisätty pathtracer-tyyppinen Cycles-renderöijä. Blender Internal korvattiin versiossa 2.80 uudella EEVEE-renderöijällä. Lisäksi suoraan käyttöliittymään on myös integroitu tuki YafRay-renderöintiohjelmalle. Suora tuki tosin lakkautettiin version 2.49 julkaisun myötä, sillä YafRayn seuraaja Yafaray toimii skriptin kautta. Blender tukee myös 3D-mallien vientiä muihin ohjelmiin ja renderöijiin ja mallien tuontia monista muista ohjelmista; tuettuja tiedostomuotoja ovat esimerkiksi COLLADA ja Wavefront .obj -muoto.
Tuki

Noin kuukauden aikana, kun Blender v2.44 oli julkaistu, sitä oli ladattu jo 800 000 kertaa; tämä maailmanlaajuinen käyttäjäkunta luo tukimekanismeja ohjelmalle. Suurin osa käyttäjistä oppii Blenderin käytön yhteisöharjoitusten kautta ja foorumeilla olevista keskusteluista, kuten Blender Artists (aiemmin tunnettu nimellä elYsium); kuitenkin, toinen tapa oppia Blender on ladata ja tutkia valmiiksi tehtyjä 3D-malleja.
Monet muut sivut, kuten BlenderArt Magazine – ilmainen ladattava lehtinen jonka jokaisessa luvussa keskitytään yksitellen tiettyyn 3D-osa-alueeseen – ja BlenderNation, antavat tietoa kaikesta mitä Blenderin ympärillä on, näyttävät uusia tekniikoita ja ominaisuuksia sekä jakavat opetusohjelmia ja muita oppaita.
Blender Foundation, Blender Institute ja lyhytelokuvat

Blenderin kehittämisestä vastaava säätiö, Blender Foundation, perustettiin toukokuussa 2002.
Vuonna 2006 säätiö julkaisi Blenderillä animoidun Elephants Dream -lyhytanimaation. Säätiön tuottamien elokuvien tarkoituksena on, että osa tuotantobudjetista käytetään uusien Blenderin ominaisuuksien kehittämiseen. Elokuvan suosion myötä säätiö perusti Amsterdamiin Blender Instituten, joka toimii 3D-studiona ja säätiön pääpaikkana.
Ensimmäinen Instituten elokuva on 2008 julkaistu Big Buck Bunny -lyhytanimaatio, jota seurasi samana vuonna julkaistu Yo Frankie! -tietokonepeli. Kolmanneksi julkaistu elokuvatuotanto oli lyhyt fantasiaelokuva Sintel vuonna 2010. Uusin elokuvatuotannoista on vuoden 2012 lyhyt tieteiselokuva Tears of Steel; aikaisemmat tuotannot pohjautuivat kokonaan Blender-renderöintiin, mutta Tears of Steelissä kompositoitiin ensimmäistä kertaa Blender-erikoistehoisteisiin näyttelijöitä.
Blender Game Engine

Blender Game Engine on pelien tekoon tarkoitettu komponentti (laajennus), joka tukee muun muassa OpenAL-audiorajapintaa.
Video Sequence Editor

Video Sequence Editor (VSE) on videoeditointiin tarkoitettu käyttöliittymä, jossa on lähes kaupalliseen tasoon yltävät ominaisuudet. Blenderin kompositointiominaisuuden kanssa käytettäessä VSE pystyy luomaan kaupallisen Hollywood-elokuvan tasoista materiaalia.
Aiheesta muualla

Wikimedia Commonsissa on kuvia tai muita tiedostoja aiheesta .
Blenderin kotisivu
FLOSS Manualsin suomenkielinen Blender-käyttöopas (arkistoitu versio)
Kolmiulotteinen malli ja renderöity kuva.
Dana Leskinen

Dana Leskinen (s. 2001) on suomalainen jalkapalloilija, pelipaikaltaan hyökkääjä. Hän pelasi naisten Liigassa espoolaisseura FC Hongan joukkueessa kausina 2019–2020. Ensimmäisellä liigakaudellaan hän teki 16 ottelussa neljä maalia ja toisella kaudella 18 ottelussa seitsemän maalia. Hän siirtyi kaudeksi 2021 Åland Unitediin, jossa hän pelasi ensimmäisellä kaudellaan 22 liigaottelua ja teki niissä yhdeksän maalia. Hän saavutti SM-pronssia ja voitti Suomen Cupin, jonka loppuottelun parhaaksi pelaajaksi hänet valittiin. Kaudella 2022 hän pelasi 13 liigaottelua ja teki niissä neljä maalia, jotka kaikki toukokuussa kolmessa peräkkäisessä ottelussaan. Jälleen hän saavutti SM-pronssia ja voitti Suomen Cupin.
Vuosina 2017–2018 Leskinen pelasi Saksassa TSG 1899 Hoffenheimin organisaatiossa.
Leskinen on pelannut Suomen nuorisomaajoukkueissa. Hän kuului Suomen joukkueeseen alle 17-vuotiaiden maailmanmestaruuskilpailuissa 2018 ja aiemmin samana vuonna saman ikäluokan Euroopan-mestaruuskilpailuissa, joissa Suomi sijoittui kolmanneksi ja varmisti siten paikkansa MM-kilpailuihin. Huhtikuussa 2021 hänet kutsuttiin Suomen naisten maajoukkueeseen loukkaantuneen Kaisa Collinin tilalle Itävalta-maaottelua varten.
Leskisen isällä on jääkiekko- ja äidillä muusikkotaustaa.
Cool Vibes

| Cool Vibes> Kappaleen tiedot |
| --- | --- |
Esittäjä(t):  Vanilla Ninja
Säveltäjä(t):  David Brandes, Jane Tempest
Sanoittaja(t):  John O'Flynn
Euroviisutiedot
Vuosi:  2005
Maa:  Sveitsi
Kieli:  englanti
Sijoitus:  8.
Pisteet:  128
Sijoitus semifinaalissa:  8.
Pisteet semifinaalissa:  114
Cool Vibes (suom. Kylmät väreet) on Vanilla Ninjan esittämä kappale, joka edusti Sveitsiä vuoden 2005 Eurovision laulukilpailussa Ukrainan Kiovassa.
Kappale kilpaili Euroviisujen semifinaalissa, jossa se sijoittui kahdeksanneksi ja selviytyi finaaliin. Finaalissa kappale sijoittui 24. maan joukosta 8. sijalle.
Chocolate Kings

| Chocolate Kings P> F.M. |
| --- | --- | --- |

LP-levyn kansikuva.
Studioalbumin tiedot
 Äänitetty : kesä-heinäkuussa 1975   Ricordi Studios, Milano
 Julkaistu: 1975
 Formaatti: LP-levy
 Tuottaja(t): PFM ja Claudio Fabi
 Tyylilaji: Progressiivinen rock
 Kesto: 36.12
 Levy-yhtiö: Asylum Records
P.F.M:n muut julkaisut
| The World Became the World 1974 | Chocolate Kings 1975 | Jet Lag 1977 |
Chocolate Kings on italialaisen progressiivista rockia esittävän P.F.M:n eli Premiata Forneria Marconin studioalbumi vuodelta 1975.
Tuotannosta on vastannut yhtyeen lisäksi Claudio Fabi ja vastaavana tuottajana on toiminut Franco Mamone.
Albumista on ilmestynyt seuraavia painoksia:
LP – Numero Uno, ZSLN 55684 (Italia, 1975)
LP – Manticore Records, K 7E1071 (UK, 1976)
LP – Manticore Records, MC 53508 (USA, 1976)
LP – Asylum Records, 7 E 1071 (USA, 1976)
LP – RCA/BMG Ariola, 104.7053 (Brasilia, 1976)
CD – RCA/BMG Ariola, ND 71781 (Italia, 1989)
CD – RCA/BMG Ariola, V 130.007 (Brasilia, 1991)
Albumi on äänitetty kesä-heinäkuussa 1975 Milanon Ricordi Studiossa. Äänittäjänä on ollut Gaetano Ria ja masteroijana Arun Chakraverty.
Kahden kappaleen sanoituksissa yhtye on tehnyt yhteistyötä Marva Jan Marrowin kanssa.
Levykannen ovat suunnitelleet Bob Nisbet, Anthony Telson & Associates. Kansitaiteilija on David Draper.
Erityiskiitoksissa on mainittu Gaetano, Marva ja David Leed.
Instrumenttitoimittajina ovat olleet JBL, Norlin, Monzino, Slingerland ja Zildjian.
Kappaleet

Sivu 1
From Under – 7:25 (PFM & Marva Jan Marrow)
Harlequin – 7:40 (PFM)
Chocolate Kings – 4:45 (PFM & Marva Jan Marrow)
Sivu 2
Out of the Roundabout – 7:53 (PFM)
Paper Charms – 8:29 (PFM)
Muusikot

Franz Di Cioccio – rummut, lyömäsoittimet, taustalaulu
Patrick Djivas – basso (ripper bass)
Franco Mussida – kitarat, taustalaulu
Mauro Pagani – puupuhaltimet, viulu
Flavio Premoli – kosketinsoittimet, taustalaulu
Bernado Lanzetti – laulu
Konsertit

Albumin ilmestymisen aikoihin keväällä 1976 yhtye on kiertänyt Britteinsaarilla ja esiintynyt television musiikkiohjelmasarjassa Old Grey Whistle Test tiistaina 13. huhtikuuta. Kiertueohjelmaan on kuulunut:
17.4. Folkestone Leas Cliffe Hall
19.4. Southend Kursaal
21.4. Guildford Civic Hall
22.4. Guildhall, Plymouth
23.4. Colston Hall, Bristol
24.4. Sheffield City Hall
25.4. Newcastle City Hall
26.4. Manchester Free Trade Hall
27.4. Liverpool Empire
28.4. Glasgow City Hall
29.4. Leith Hall, Edinburgh
30.4. Central Hall, York
1.5. Nottingham University
2.5. Hemel Hempstead Pavilion
3.5. Exeter University
4.5. Cardiff University
5.5. Birmingham Town Hall
6.5. Royal Albert Hall, Lontoo
Kiertueella on ollut mukana Backdoor-yhtye, joka oli julkaissut albumin Activate (Warner Bros. K56243).